নগাঁওঃ অসম সংখ্যালঘূ সংগ্ৰাম পৰিষদৰ নগাঁও জিলা সমিতিৰ অন্তৰ্গত দক্ষিণ কলাডুৱা আঞ্চলিক সমিতিৰ উদ্যোগত সোমবাৰে এখন সভা অনুষ্ঠিত হয়৷ বিশিষ্ট সমাজসেৱক মৌলানা জমিৰ হুছেইনৰ সভাপতিত্বত দক্ষিণ কলাডুৱা ফুলতলা ঈদগাহ ময়দানত অনুষ্ঠিত হোৱা সভাখনত অসম সংখ্যালঘূ সংগ্ৰাম পৰিষদৰ কেন্দ্ৰীয় সমিতিৰ সম্পাদক আবুবক্কৰ ছিদ্দিকে মুখ্য অতিথি হিচাপে উপস্থিত থাকি কয় যে এনআৰচিকলৈ ৰাইজ শংকিত হোৱাৰ কোনো কাৰণ নাই৷ আবুবক্কৰ ছিদ্দিকে কোনো এজন স্বদেশী নাগৰিকৰ নাম এনআৰচিৰ পৰা বাদ নপৰে বুলি কয়৷ কোনো এজন বিদেশীৰ নাম এন আৰ চিত অন্তৰ্ভুক্ত নহয়৷ উৰা বাতৰিত ভোল নাযাবলৈ ৰাইজক আহ্বান জনায় আবুবক্কৰ ছিদ্দিকে কয় যে, সংখ্যালঘূ সমাজত বিশেষভাৱে শিশু শ্ৰমিক আৰু বাল্যবিবাহ প্ৰথাই গ্ৰাস কৰি উঠিছে।
এনআৰচি সন্দৰ্ভত উৰা বাতৰিক গুৰুত্ব নিদিবলৈ আহ্বান সংখ্যালঘূ সংগ্ৰাম পৰিষদৰ